CELEX: 22010D0080
Language: et
Date: 2010-06-11 00:00:00
Title: EMP Ühiskomitee otsus nr 80/2010, 11. juuni 2010 , millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust

16.9.2010   
            
            
               ET
            
            
               Euroopa Liidu Teataja
            
            
               L 244/41
            
         EMP ÜHISKOMITEE OTSUS
   nr 80/2010,
   11. juuni 2010,
   millega muudetakse EMP lepingu protokolli nr 31 koostöö kohta teatavates valdkondades väljaspool nelja vabadust
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artikleid 86 ja 98,
   ning arvestades järgmist:
   
               (1)
            
            
               Lepingu protokolli nr 31 on muudetud EMP Ühiskomitee 26. septembri 2008. aasta otsusega nr 109/2008 (1).
            
         
               (1)
            
            
               On asjakohane laiendada lepinguosaliste koostööd nii, et see hõlmaks Euroopa Parlamendi ja nõukogu 16. septembri 2009. aasta otsust nr 922/2009/EÜ Euroopa haldusasutuste koosvõimealaste lahenduste (ISA) kohta (2).
            
         
               (2)
            
            
               Seepärast tuleks lepingu protokolli nr 31 muuta, et kõnealune laiendatud koostöö saaks alata 1. jaanuarist 2010,
            
         ON TEINUD JÄRGMISE OTSUSE:
   Artikkel 1
   Lepingu protokolli nr 31 muudetakse vastavalt käesoleva otsuse lisale.
   Artikkel 2
   Käesolev otsus jõustub EMP Ühiskomitee viimasele teavitamisele järgneval päeval vastavalt lepingu artikli 103 lõikele 1 (3).
   Seda kohaldatakse alates 1. jaanuarist 2010.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 11. juuni 2010
      
         
            EMP Ühiskomitee nimel
         
         
            eesistuja
         
         Alan SEATTER
      
   
   
      (1)  ELT L 309, 20.11.2008, lk 39.
   
      (2)  ELT L 260, 3.10.2009, lk 20.
   
      (3)  Põhiseadusest tulenevaid nõudeid ei ole nimetatud.
   
      LISA
      EMP ÜHISKOMITEE OTSUSELE nr 80/2010
      Lepingu protokolli nr 31 artiklit 17 (telemaatiline andmevahetus) muudetakse järgmiselt:
      
                  a)
               
               
                  lõikes 1 asendatakse sõnad „lõike 5 punktis a” ja „lõike 5 punktis b” sõnadega „lõike 6 punktis a” ja „lõike 6 punktis b”;
               
            
                  b)
               
               
                  lõikele 1 lisatakse järgmine lõik:
                  „EFTA riigid osalevad alates 1. jaanuarist 2010 lõike 6 punktis c osutatud liidu programmi projektides ja tegevustes määral, mil need projektid ja tegevused aitavad kaasa muule lepinguosaliste vahelisele koostööle”;
               
            
                  c)
               
               
                  lõikes 2 asendatakse sõnad „lõikes 5” sõnadega „lõikes 6”;
               
            
                  d)
               
               
                  lõikes 3 asendatakse sõnad „lõike 5 punktis a” sõnadega „lõike 6 punktis a”;
               
            
                  e)
               
               
                  lõikes 4 asendatakse sõnad „lõike 5 punktis b” sõnadega „lõike 6 punktis b”;
               
            
                  f)
               
               
                  lõige 5 nummerdatakse ümber lõikeks 6;
               
            
                  g)
               
               
                  lõike 4 järele lisatakse järgmine lõige:
                  „5.   EFTA riigid osalevad lõike 6 punktis c osutatud programmi raames tehtava koostöö algusest peale täiel määral, ent ilma hääleõiguseta, Euroopa haldusasutuste koosvõimealaste lahenduste komitee (edaspidi „ISA komitee”) (see komitee abistab Euroopa Komisjoni kõnealuse programmi rakendamisel, haldamisel ja arendamisel) EMPga seotud tegevuses, niivõrd kui see puudutab programmi EMPga seotud projektiosasid”;
               
            
                  h)
               
               
                  lõike 6 lõppu lisatakse järgmine tekst:
                  
                              „c)
                           
                           
                              arvestades, et osalus algab 1. jaanuarist 2010:
                              
                                          —
                                       
                                       
                                          
                                             32009 D 0922: Euroopa Parlamendi ja nõukogu otsus nr 922/2009/EÜ, 16. september 2009, Euroopa haldusasutuste koosvõimealaste lahenduste (ISA) kohta (ELT L 260, 3.10.2009, lk 20).”.